b'\n_START_ARTICLE_\nVasilij Grigorjevi\xc4\x8d Zajcev\n_START_SECTION_\n\xc5\xbdivljenje\n_START_PARAGRAPH_\nZajcev se je rodil v uralski pastirski dru\xc5\xbeini. Po smrti star\xc5\xa1ev ga je u\xc4\x8dil dedek, ki ga je nau\xc4\x8dil tudi lova na \xc5\xbeivali, zaradi \xc4\x8desar je postal eden najbolj\xc5\xa1ih ostrostrelcev vseh \xc4\x8dasov. _NEWLINE_Leta 1936 je vstopil vojno mornarico, kjer je kon\xc4\x8dal \xc5\xa1olanje. Ob za\xc4\x8detku velike domovinske vojne je bil na\xc4\x8delnik finan\xc4\x8dnega oddelka Tihooceanske flote._NEWLINE_Zajcev je bil pripadnik 1047. polka mornari\xc5\xa1ke pehote 284. strelske divizije. 20. septembra 1942 je bila njegova divizija preme\xc5\xa1\xc4\x8dena v Stalingrad, kjer je Zajcev postal legendaren. Do 7. novembra istega leta je ubil \xc5\xbee 149 nem\xc5\xa1kih vojakov, od vsega skupaj 496 zadetih. Prav tako je usposobil skoraj 30 ostrostrelcev, ki so tudi ubili \xc4\x8dez 3.000 sovra\xc5\xbenikov. Zaradi rane o\xc4\x8desa leta 1943 je za\xc4\x8dasno kon\xc4\x8dal svojo voja\xc5\xa1ko kariero. Vid mu je re\xc5\xa1il profesor Filatov v moskovski bolni\xc5\xa1nici. Tega leta je bil sprejet tudi v KP SZ._NEWLINE_Po podelitvi naziva heroja Sovjetske zveze 22. februarja 1943 se je vrnil nazaj na fronto, kjer je bil povi\xc5\xa1an v stotnika. Med vojno je napisal tudi dva u\xc4\x8dbenika za ostrostrelce in tudi dolo\xc4\x8dil njihovo taktiko in osnovno enoto (\xc5\xa1esterka, trije pari (strelec in opazovalec))._NEWLINE_Po vojni je postal direktor strojne tovarne v Kijevu.'